google/wiki40b huggingface dataset:
Λεβ Κουλέσωφ

Επίδραση

Ο Κουλέσωφ είναι ανάμεσα στους πρώτους, αν όχι ο πρώτος, θεωρητικός του κινηματογράφου. Πρωτοπόρος στη Σοβιετική θεωρία του μοντάζ, παρουσίασε τις απόψεις του πάνω στο μοντάζ πριν από τον Σεργκέι Αϊζενστάιν (που υπήρξε για ένα μικρό χρονικό διάστημα μαθητής του) και τον Βσέβολοντ Πουντόβκιν. Η ουσία του σινεμά για τον Κουλέσωφ ήταν στο μοντάζ, στην αντιπαράθεση της μιας εικόνας με την επόμενη. Για να επιδείξει την θεωρία του δημιούργησε αυτό που πλέον αποκαλείται "το πείραμα του Κουλέσωφ". Στην κινηματογραφική αυτή άσκηση αντιπαρέθεσε την ίδια εικόνα (ενός σχετικά ανέκφραστου ηθοποιού) με εικόνες έντονες σε νοήματα (ένα πιάτο σούπα, ένα φέρετρο, ένα κορίτσι) προκειμένου να δείξει ότι το μοντάζ μπορούσε να αλλάξει την ερμηνεία που έδιναν οι θεατές σε κάθε εικόνα και έκφραση.
Εκτός από την εργασία του στο θεωρητικό πεδίο ο Κουλέσωφ υπήρξε και παραγωγικότατος σκηνοθέτης ταινιών μέχρι τη στιγμή που έχασε την εύνοια του σταλινικού καθεστώτος.
Νεφελώδης καιρός

Συννεφιά ή νεφελώδης καιρός ή νεφοσκεπής ουρανός, όπως ορίζεται από τον Παγκόσμιο Μετεωρολογικό Οργανισμό, είναι η μετεωρολογική κατάσταση των σύννεφων που επισκιάζουν τουλάχιστον το 95% του ουρανού. Ωστόσο, η συνολική νεφοκάλυψη δεν θα πρέπει να είναι εξ ολοκλήρου λόγω αποκρύπτοντων φαινομένων κοντά στην επιφάνεια, όπως η ομίχλη.
Η πλήρης συννεφιά, γραμμένη ως "OVC" (overcast) στη παρατήρηση METAR, αναφέρεται όταν η νέφωση που παρατηρείται ισούται με οκτώ όκτας (όγδοα) ή αλλιώς 8/8. Ένα συννεφιασμένος ουρανός μπορεί να είναι ρητά προσδιορισμένος ως λεπτός (ως επί το πλείστον διαφανής), αλλά κατά τα άλλα θεωρείται αδιαφανές, το οποίο πάντα αποτελεί ένα ανώτατο όριο στην αεροπορική μετεωρολογία.
Μερικές φορές τα σύννεφα μπορεί να είναι διαφορετικών χρωμάτων, όπως το μαύρο ή άσπρο, αλλά ο συννεφιασμένος αναφέρεται συνήθως σε πιο σκούρο ουρανό. Σε ορισμένες περιπτώσεις, μπορεί η παρατήρηση των διακριτών συνόρων των σύννεφων να είναι αδύνατη ή ο ουρανός μπορεί να καλύπτεται από ένα μόνο είδος σύννεφου, όπως τα στρώματα και όλος ο ουρανός θα είναι ένα θαμπό λευκό.
Οι περίοδοι νεφελώδους καιρού μπορεί να κυμαίνεται από λίγες ώρες έως αρκετές ημέρες. Ο νεφελώδης καιρός μπορεί επίσης να επηρεάσει τα άτομα που πάσχουν από εποχιακή συναισθηματική διαταραχή. 
Ο ίδιος καιρός, όταν παρατηρείται από πάνω, μπορεί να αναφέρεται ως υπόσκαψη (undercast).
Λαϊκοί

Στις χριστιανικές εκκλησίες λαϊκοί ονομάζονται τα μέλη τους που δεν έχουν χειροτονηθεί, που δεν είναι κληρικοί. Οι λαϊκοί συμμετέχουν στη λατρευτική ζωή και, σε κάποιες εκκλησίες, στη διοίκηση των εκκλησιών.
Στην Καθολική Εκκλησία η διάκριση κληρικών και λαϊκών ήταν έντονη έως και τη Β΄ Σύνοδο του Βατικανού, ενώ π.χ. για τους Κουακέρους δεν υπάρχει καμία διάκριση μεταξύ κληρικών και λαϊκών. Στην Εκκλησία της Αγγλίας αποτελούν μία από τις τρεις κατηγορίες μελών της Γενικής Συνόδου που διοικεί τα εκκλησιαστικά πράγματα.
Τριοξείδιο του ακτινίου

Παραγωγή

Το τριοξείδιο του ακτινίου μπορεί να παραχθεί με θερμική διάσπαση στους 1100°C τριοξαλικού ακτινίου σε ατμόσφαιρα οξυγόνου. Το τριοξαλικό ακτίνιο, με τη σειρά του, μπορεί να καθιζάνει με αντίδραση διαλύματος τρινιτρικού ακτινίου και οξαλικού οξέος:
LiMux

LiMux ονομάζεται ένα εγχείρημα της δημοτικής αρχής του Μονάχου και ταυτόχρονα μία ειδική διανομή Linux της οποίας το περιβάλλον εργασίας έχει πιστοποιηθεί σύμφωνα με το πρότυπο ISO 9241, από το TÜV και είναι βασισμένη στο Debian. Παρόμοια εγχειρήματα έχουν ξεκινήσει και αλλού όπως στο Άμστερνταμ (OpenAmsterdam), στη Βιέννη (Wienux) και στη Σαραγόσα (AZLinux).

Ιστορικό

Η όλη μηχανογράφηση του Δήμου του Μονάχου στηρίζονταν κατά κύριο λόγο στα Windows. Όταν η Microsoft αποφάσισε να διακόψει την υποστήριξη για τα Windows NT 4.0 πάνω στα οποία στηριζόταν ο βασικός κορμός της μηχανογράφησης το δημοτικό συμβούλιο αποφάσισε την έρευνα αγοράς για το κόστος μετάβασης στο επόμενο λειτουργικό της Microsoft ή σε άλλο λειτουργικό. Η παραμονή σε λειτουργικά της Microsoft θα κόστιζε περίπου 35 εκ. ευρώ ενώ η μετάβαση σε λύση GNU/Linux θα στοίχιζε περίπου 37 εκ. ευρώ (μαζί με το κόστος μετατροπής και εκπαίδευσης του προσωπικού για πέντε χρόνια). Αποφασίστηκε επίσης η από εδώ και πέρα αγορά ή δημιουργία προγραμμάτων ανεξάρτητων από λειτουργικό σύστημα είτε πρόκειται για προγράμματα ελεύθερου λογισμικού ή προγράμματα ανοικτού κώδικα είτε προγράμματα ιδιόκτητου λογισμικού.
Τον Αύγουστο του 2004 η διαδικασία σταμάτησε λόγω αμφιβολιών για τις πατέντες και τα πνευματικά δικαιώματα.
Στις 31 Δεκεμβρίου 2009 έγινε η πλήρης και οριστική αλλαγή στο OpenOffice.org και το Open Document Format.
Ανδρέας Κανελλόπουλος

Βιογραφικά στοιχεία

Γεννήθηκε το 1940 στην Αθήνα και είναι γιος του Λεωνίδα Κανελλόπουλου και της Λένας Μιχαλακοπούλου, κόρης του πρωθυπουργού Ανδρέα Μιχαλακόπουλου. Ασχολείται με την Α.Ε. Τσιμέντων ΤΙΤΑΝ, στην οποία είναι Πρόεδρος από το 1996. Την περίοδο 1971 - 2006 ήταν εκτελεστικό μέλος στο Διοικητικό Συμβούλιο της ίδιας Εταιρίας. Είναι επίσης μέλος του Διοικητικού Συμβουλίου του Ιδρύματος Παύλου και Αλεξάνδρας Κανελλοπούλου και του Ιδρύματος Οικονομικών και Βιομηχανικών Ερευνών (Ι.Ο.Β.Ε.). 
Από το 1994 μέχρι το 2000 διετέλεσε Πρόεδρος του Συνδέσμου Επιχειρήσεων και Βιομηχανιών (Σ.Ε.Β.)και από το 1995 μέχρι το 2006 ήταν Αντιπρόεδρος του Διοικητικού Συμβουλίου της ALPHA Bank.
Japan Live '94

Τραγούδια

1. Taunting Cobras (J.Oliva) - 5:01

2. Edge of Thorns (J.Oliva, C.Oliva, O'Neill) - 6:37

3. Chance (J.Oliva, O'Neill) - 4:36

4. Nothing's Going On (J.Oliva, O'Neill) - 4:31

5. He Carves His Stone (J.Oliva, C.Oliva, O'Neill) - 3:04

6. Jesus Saves (J.Oliva, C.Oliva, O'Neill) - 4:04

7. Watching You Fall (J.Oliva) - 5:24

8. Castles Burning (J.Oliva) - 4:45

9. All That I Bleed (J.Oliva, C.Oliva, O'Neill) - 5:20

10. Handful of Rain (J.Oliva) - 5:20

11. Sirens (J.Oliva, C.Oliva) - 7:30

12. Gutter Ballet (J.Oliva, C.Oliva, O'Neill)) - 7:06
Έλλα Μπέργκμαν-Μίχελ

Βιογραφία

Γεννήθηκε το 1895 στο Παντερμπόρν της Βόρειας Ρηνανία-Βεστφαλίας και σπούδασε τέχνη και σχέδιο στην Βαϊμάρη. Εκεί γνώρισε τον Ρόμπερτ Μίχελ, που το 1919 έγινε σύζυγός της. Από το 1920 άρχισε να εργάζεται στο Έπσταϊν, ένα δημοφιλές στέκι καλλιτεχνών (Κουρτ Σβίτερς, Λάζλο Μοχόλυ-Νάγκυ, Γιάν Τσίχολντ κ.α.) κοντά στην Φρανκφούρτη. 
Το 1931, επηρεασμένη από το αρχιτεκτονικό ανακαινιστικό κίνημα «Das Neue Frankfurt» (Νέα Φρανκφούρτη), ίδρυσε την Ομάδα Ανεξάρτητης Κινηματογράφησης (γερμ. Liga für unabhängigen Film) για την προώθηση του έργου πρωτοποριακών (αβανγκάρντ) διεθνών κινηματογραφιστών. 
Το καλλιτεχνικό της στυλ κατατάσσεται στην Νέα όραση, αφού οι φωτογραφικές και ντοκουμενταριστικές της εργασίες είναι καταγραφές σημείων επαφής μεταξύ κοινωνικής και ιδιωτικής ύπαρξης σε κοινά, εργατικά ή και οικιακά περιβάλλοντα της Φρανκφούρτης. Την ίδια εποχή (1931-1933) δημιουργεί πέντε ντοκιμαντέρ, από τα οποία ένα έχει για θέμα την προεκλογική εκστρατεία των Ναζί του 1933, και γίνεται αιτία να συλληφθεί και να της απαγορευτεί η εξάσκηση του επαγγέλματός της. Η καριέρα της, ως φωτογράφου, τερματίζεται. Μετά τον πόλεμο ασχολήθηκε μόνο με την ζωγραφική και το σχέδιο.
Ζωή Μου

Υπόθεση

Η Δήμητρα Χαρίτου (Κατερίνα Γερονικολού), η Στέλλα Κοντού (Κρίστη Παπαδοπούλου) και η Μαρία Πολέμη (Παναγιώτα Βιτετζάκη), αχώριστες φίλες από το ορφανοτροφείο, μεγάλες πια, έχουν επιλέξει διαφορετικές διαδρομές στη ζωή τους, αλλά παραμένουν κολλητές φίλες. Ένας λάθος έρωτας και ο ευάλωτος χαρακτήρας της οδηγούν την Μαρία Πολέμη να ζήσει μακριά από την Ελλάδα, προσπαθώντας να κρατήσει μυστική την ύπαρξη της κόρης της. Η Στέλλα Κοντού ζει ευτυχισμένη με τον άντρα της και το μόνο που τους λείπει είναι ένα παιδί. Η Δήμητρα, ερωτευμένη με τον Άγη Δρούση (Βασίλης Παλαιολόγος), αφήνεται να ζήσει το παραμύθι και για πρώτη φορά γίνεται και νιώθει μέλος μιας οικογένειας. Άλλα η οικογένεια του Ηλία (Ευτύχιος Πουλλαϊδης) και της Νίνας Δρούση (Έλενα Παπαδοπούλου) δεν είναι η οποιαδήποτε. Είναι μια παντοδύναμη δυναστεία που ελέγχει χρόνια το νησί, με άπειρα σκοτεινά μυστικά. Ο γιος τους Θέμης, έχει απομακρυνθεί, εδώ και χρόνια, λόγω έντονης διαμάχης με τον πατέρα του.
Η Μάνια Αγαπηνού (Μαρία Ιωάννου), παντοτινή εχθρός των τριών κοριτσιών από το ορφανοτροφείο, συνεχίζει να δολοπλοκεί σε βάρος τους, με αμείωτο μίσος. Ο Αντώνης Αθανασίου (Γιάννης Αϊβάζης), και ό,τι απέμεινε απ’ αυτόν, ύστερα από ένα βαρύ πλήγμα που δέχτηκε με τη γυναίκα του, προσπαθούν να ξαναβρούν τους χαμένους εαυτούς τους. Η Βέτα (Ευγενία Παναγοπούλου), ένα παιδί που δεν πρόλαβε να μεγαλώσει, θύμα απαγωγής και δουλεμπορίου, προσπαθεί να ξεφύγει από τον αγοραίο έρωτα και να αρχίσει μια φυσιολογική ζωή. Ο Μάνος Γκίκας (Λευτέρης Ζαμπετάκης), αστυνόμος της Δίωξης, αναγκάζεται να πουλήσει την ψυχή του, προκειμένου να σώσει την άρρωστη κόρη του.
Όλοι βρίσκονται μπλεγμένοι σε καταστάσεις που επαναπροσδιορίζονται, μιας που η στρωμένη ζωή τους τινάζεται στον αέρα, από τη βίαιη έκρηξη μιας διπλής δολοφονίας. Ο ασκός του Αιόλου ανοίγει κι ό,τι κατάφεραν να θάψουν τόσα χρόνια, έρχεται στην επιφάνεια να τους καταστρέψει ή να τους αναγεννήσει. Η ζωή όλων τους ανατρέπεται και αποκτά διαστάσεις που κανένας τους δεν είχε ποτέ φανταστεί.
Ομοσπονδία Σωματείων Ελλήνων Καλαθοσφαιριστών με Αμαξίδιο

Ιστορικό

Επίσημοι αγώνες στο άθλημα της καλαθοσφαίρισης σε τροχήλατη καρέκλα διοργανώθηκαν για πρώτη φορά στην Ελλάδα το 1988, μεταξύ των αθλητών δύο συλλόγων, κατά τη διάρκεια του 1ου Πανελλήνιου Πρωταθλήματος Ατόμων με Ειδικές Ανάγκες στην Αθήνα. 
Στις 2 Ιουλίου 1994 γεννήθηκε η ιδέα για την ίδρυση μιας ομοσπονδίας, που θα οργάνωνε το άθλημα πανελληνίως. 
Με την υποστήριξη των επτά (7) από τα οκτώ (8) σωματεία (Αετοί Αθηνών - Μέγας Αλέξανδρος '94 - ΠΑΣΚΑ - Πτολεμαίος - Θεσσαλός - Αργοναύτες - Αετοί Κρήτης) (το σωματειο ΗΦΑΙΣΤΟΣ ηταν αντιθετο με την ιδρυση της ομοσπονδιας) δημιουργήθηκε η Διοικουσα Επιτροπη η οποία οδήγησε την ΟΣΕΚΚ σε Εκλογές μετά απο 14 μηνες
Η διοικούσα επιτροπη ηταν: Δημήτρης Κωνσταντάγκας (ΠΑΣΚΑ), Τάκης Δροσινός (ΑΕΤΟΙ ΑΘΗΝΩΝ), Βασίλης Κωνσταντινόπουλος (ΑΕΤΟΙ ΑΘΗΝΩΝ)..
Στις 5 Μαΐου 1995, περίπου έναν χρόνο μετά, σε συνάντηση των εκπροσώπων των οκτώ ομάδων που είχαν στο μεταξύ δημιουργηθεί σε όλη την Ελλάδα καταρτίστηκε ένα πλήρες καταστατικό που περιέγραφε τους στόχους της.
Το πρώτο ετήσιο Πανελλήνιο Πρωτάθλημα Καλαθοσφαίρισης σε Τροχήλατη Καρέκλα διοργανώθηκε το 1995. Το 1998 η Γενική Γραμματεία Αθλητισμού αναγνώρισε την Ο.Σ.Ε.Κ.Κ. ως αυτόνομη ομοσπονδία με δικό της καταστατικό και εσωτερικό κανονισμό.
2106 Ουγκώ

Φυσικά χαρακτηριστικά

Ο φασματικός τύπος του Ουγκώ είναι C (ανθρακούχος). Ο Ουγκώ περιστρέφεται γύρω από τον εαυτό του μία φορά κάθε 6 ώρες 55 λεπτά και 47 δευτερόλεπτα.
Γουίλ Άισνερ

Βιογραφία

Γόνος Εβραίων μεταναστών, γεννήθηκε στο Μπρούκλιν της Νέας Υόρκης στις 6 Μαρτίου 1917. Η οικογένειά του ήταν μετανάστες από τη Ρουμανία και από την Αυστρία. Η κλίση του καλλιτέχνη προήλθε από τον πατέρα του, που ήταν ζωγράφος, γεννημένος στη Βιέννη της Αυστρίας. Ωστόσο, ο πατέρας του πίστευε το αντίθετο δηλαδή, πως θα προκόψει χάρη στις ικανότητες του στα σχέδια, στα επόμενα χρόνια της ζωής του και πίστευε πως η ζωγραφική είναι μπίζνες. Η μητέρα του ήταν από τη Ρουμανία, πιο ρεαλίστρια και πιο πρακτική γονέας προς τον Γουίλ από ότι ο πατέρας του, και πίστευε πως δεν θα καταφέρει τίποτα στη ζωή του, με τις καλλιτεχνικές του ικανότητες.

Εκπαίδευση και σταδιοδρομία

Ο Άισνερ παρακολουθούσε μαθήματα στο λύκειο Ντεγουίτ Κλίντον (DeWitt Clinton High School) στο Μπρονξ . Το πάθος του για τα κόμικς εκδηλώθηκε σε νεαρή ηλικία, η πρώτη του εικονογράφηση μάλιστα δημοσιεύθηκε στη σχολική εφημερίδα (The Clintonian) του σχολείου του. Επίσης συνεργαζόταν με το περιοδικό The Magpie, συμμετείχε στο σχολικό ημερολόγιο και είχε αναλάβει και σκίτσα για θεατρικές παραστάσεις.
Αργότερα μαθήτευσε στον καλλιτέχνη Τζόρτζ Μπράντ Μπρίτζμαν (1864-1943) για ένα χρόνο σε σχολή καλλιτεχνών στην Νέα Υόρκη.
Το 1935 ο Άισνερ ήρθε σε επαγγελματική συνεργασία με τον Τζέρι Ίγκερ, ο οποίος ήταν ο εκδότης του WOW: What a Magazine! μαζί με τον Μπόμπ Κέιν (ο άνθρωπος που σχεδίασε τον Μπάτμαν), να δημιουργήσουν μια περιπέτεια, σε στύλ κόμικ, τον Κάπτεν Σκότ Ντάλτον, ένα χαρακτήρα που έμοιαζε στον Ράιντερ Χάγκαρντ, και που ταξίδευε σε όλον τον κόσμο. Επίσης σχεδίασε τον χαρακτήρα «The Flame» και τον «Harry Karry».

Ο Άισνερ και ο Ίγκερ

Μετά το τέλος του περιοδικού WOW, συνέχισαν οι δυο τους τις πωλήσεις άλλων κόμικς. Μετά από καιρό, είχαν δεχθεί προτάσεις από πολλές εταιρείες κόμικ, μεταξύ των οποίων την Fox Comics, την Fiction House και την Quality Comics. O Άισνερ, είχε σχεδιάσει ακόμα δύο χαρακτήρες, τον Blackhawk και τον Doll Man αλλά συνέχισε και με άλλους.
Μάχη της Βλαχοκερασιάς

Η εξέλιξη των γεγονότων

Μετά την διάλυση του Ελληνικού στρατοπέδου της Καρύταινας ο Θεόδωρος Κολοκορώνης κατόρθωσε να συγκεντρώσει γύρω από την Τρίπολη διάφορα στρατόπεδα. Ένα από αυτά αποτελείτο από Λάκωνες και Αρκάδες υπό τον Κυριακούλη Μαυρομιχάλη και Αν. Νικολόπουλο. Τοποθετήθηκε κοντά στην Βλαχοκερασιά. Την ημέρα του Πάσχα 10 Απριλίου 1821, λόγω της γιορτής και ενώ το στρατόπεδο δεν βρίσκονταν συντεταγμένο δέχτηκε επίθεση τριων χιλιάδων Τούρκων και διαλύθηκε. Ο Νικολόπουλος φονεύτηκε στην συμπλοκή.
Αίκουοι

Οι Αίκουοι (λατινικά: Aequi), ήταν αρχαίος λαός της Ιταλίας που ζούσε στην περιοχή του Λάτιου. Άλλες ονομασίες με τις οποίες ήταν γνωστοί είναι Αίκοι ή Αικανοί ή Αικουικλοί ή Αίκικλοι.
Ήταν εχθρικός λαός προς την Ρώμη από την ίδρυση της και πήραν μέρος σε πολλές μάχες εναντίον των Ρωμαίων μεταξύ των οποίων ήταν η μάχη του Μονς Algidus το 458 π.Χ.. Μετά τον Β΄ Σαμνιτικό πόλεμο φαίνεται να έχασαν την κυριαρχία τους και απέκτησαν το δικαίωμα του Ρωμαίου πολίτη χωρίς δικαίωμα ψήφου , αργότερα με την ίδρυση αποικιών έγιναν μέρος της Ρωμαϊκής Αυτοκρατορίας.
Δεν υπάρχουν πολλές πληροφορίες για την αικουινική γλώσσα την οποία μιλούσαν, αλλά πιθανολογείτε ότι ήταν παρόμοια με αυτή των Μαρσίων που ζούσαν κοντά τους. Το όνομα τους πιστεύεται ότι προέρχεται από το aequum που σημαίνει πεδιάδα δηλαδή αυτοί που κατοικούν στην πεδιάδα.
Σεισμός της Λευκάδας (2015)

Ο σεισμός της Λευκάδας με μέγεθος 6,1 βαθμών σημειώθηκε στις 17 Νοεμβρίου 2015, 09:10:07 τοπική ώρα, και προκάλεσε δύο θανάτους, τραυματισμούς και πολλές ζημιές στη νότια Λευκάδα, λόγω του μικρού εστιακού βάθους που ήταν 5 χιλιόμετρα. Το επίκεντρο του σεισμού ήταν 23 χιλιόμετρα νοτιοδυτικά της πόλης της Λευκάδας, ανάμεσα στα χωριά Αθάνι και Δράγανο. Η διάρκεια του σεισμού ήταν 20 δευτερόλεπτα. Μετά τον κύριο σεισμό ακολούθησαν δύο μετασεισμικές δονήσεις με μέγεθος 5,1 βαθμών και 4,8 βαθμών και πάνω από 1.000 μετασεισμικές δονήσεις μικρότερης έντασης.
Ο σεισμός έγινε ιδιαίτερα αισθητός σε πολλές περιοχές της Δυτικής Ελλάδας, της Θεσσαλίας, αλλά και στην Αττική, ακόμη και στην Καλαμάτα. Σύμφωνα με μέτρηση του Αμερικανικού Γεωλογικού Ινστιτούτου, η δόνηση ήταν ισχυρότερη, συγκεκριμένα 6,8 βαθμοί. Ωστόσο αργότερα το Γεωδυναμικό Ινστιτούτο την καταμέτρησε στους 6,5 βαθμούς.
Από το σεισμό έχασαν τη ζωή τους μία γυναίκα στο χωριό Βασιλική, όταν ένας μεγάλος βράχος αποκολλήθηκε από το βουνό και προσέκρουσε στον τοίχο του σπιτιού της, και μία ακόμη γυναίκα από το Αθάνι, όταν κατέρρευσε και την καταπλάκωσε μία μάντρα.
Οι μεγαλύτερες καταστροφές σημειώθηκαν σε χωριά στα νότια του νησιού. Κατολισθήσεις σημειώθηκαν στην παραλία των Εγκρεμνών.
Εξαιτίας του σεισμού η Λευκάδα μετακινήθηκε κατά 36 εκατοστά προς το νότο.
Γερουσαίικα Αχαΐας

Γενικά στοιχεία

Η ονομασία του οικισμού είναι ανθρωπωνυμικό, από το επίθετο του κτηματία και σταφιδέμπορου Θεμιστοκλή Γερούση, που είχε στα μέσα του 19ου αιώνα υποδειγματικό αγρόκτημα στην περιοχή. Στη σύγχρονη εποχή πρόκειται στην ουσία για συνοικισμό των Σαγαίικων, στον οποίο κατοικεί μεγάλος αριθμός Ρομά.
Έφη Σαρρή (λαϊκή τραγουδίστρια)

Προσωπική ζωή

Κατοικεί στον Άλιμο.
Το Μάρτιο του 2011 γράφτηκε πως η Σαρρή έκανε απόπειρα αυτοκτονίας με χάπια. Σε αυτή την πράξη την οδήγησαν οι ύβρεις του Λάκη Λαζόπουλου, και οι αμφιβολίες για τη δημόσια εικόνα που η ίδια είχε δημιουργήσει. Ωστόσο, σε νεότερή της συνέντευξη το διέψευσε.
Το 2012 υπήρξαν φήμες ότι έμεινε σε μοναστήρι για 20 ημέρες. Ο λόγος ήταν, όπως η ίδια δήλωσε, ο διασυρμός της από τον ηθοποιό και κωμικό, Λάκη Λαζόπουλο. Δήλωσε συγκεκριμένα στο περιοδικό Down Town: "Όταν ο Λάκης Λαζόπουλος ξεκίνησε να με ειρωνεύεται μέσα από την εκπομπή του, να κάνει όλα αυτά τα αίσχη εναντίον μου, να μου βιάζει την ψυχή. Ήταν η στιγμή εκείνη που πήρα από μόνη μου τηλέφωνο ένα βράδυ σε γυναικείο μοναστήρι." Βέβαια, σε τηλεοπτική της συνέντευξη το 2017, διέψευσε τις προηγούμενες δηλώσεις της, λέγοντας πως δεν πήγε ποτέ σε μοναστήρι χαρακτηρίζοντάς το "το μεγαλύτερο ψέμα που είπε ποτέ".
Στις 4 Μαΐου του 2016, έπεσε θύμα ληστείας στο σπίτι της.

Καριέρα

Ξεκίνησε να ασχολείται επαγγελματικά με το τραγούδι στην ηλικία των 17 ετών, ενώ ήταν ακόμη μαθήτρια. Η ίδια έχει δηλώσει ότι ο αρχικός της στόχος ήταν να γίνει γιατρός, όμως την κέρδισε τελικά το τραγούδι. Η Σαρρή εμφανίστηκε στη δισκογραφία το 1984 με τη συμμετοχή της στο δίσκο Μια Βραδιά στα Μπουζούκια 2. Το 1987 ήταν ανάμεσα στους υποψήφιους για την εκπροσώπηση της χώρας στον διαγωνισμό τραγουδιού της Eurovision. Το 1989 κυκλοφόρησε ο πρώτος προσωπικός δίσκος της Πόσες Νύχτες. Ακολούθησαν οι δίσκοι Σεισμός Ερωτικός (1991), Όλο και πιο Πολύ (1992), Πετάω (1994), Μέθυσε η Νύχτα (1995).
Το 1997 κυκλοφόρησε ο δίσκος Αδύνατον με 10 τραγούδια του Νίκου Καρβέλα. Το 1998 ακολούθησε ο δίσκος Τετ α Τετ, ξανά με τραγούδια του Νίκου Καρβέλα. και ένα χρόνο αργότερα το άλμπουμ Θ' Αλλάξεις Γνώμη.
Η πρώτη μεγάλη της επιτυχία ήρθε το 1991 και ήταν το τραγούδι Σεισμός ερωτικός. Άλλα γνωστά της τραγούδια είναι το Τι Είχαμε τι Χάσαμε, Εγώ για Μένα, Αδύνατον, Απωθημένο, Αυτόν τον άνθρωπο εγώ τον αγαπάω, Όλα εξαρτώνται, Ζεις, Στα κρεβάτια τα ξένα, Κλαίμε κι οι δυο, Αφού μ΄ αρέσεις, Ποτέ μου δεν περίμενα,  Γυμνός μες την Ελλάδα, Μάλλον, Γυναίκα ολοκαύτωμα, Αττική Οδός, Άντρες, Σ' αγαπώ, Σταυρώστε με, Οι δικηγόροι, Αύριο παντρεύομαι, Ηλεκτροπληξία, Αγόρι καλοκαιρινό, Αφρικανός.
Επανήλθε στο χώρο της μουσικής στις 20 Ιουνίου του 2016, με το τραγούδι Μη μου πεις το Ζώδιό σου, βγάλε μόνο το Μαγιώ σου, για το οποίο πραγματοποίησε φωτογράφιση στο περιοδικό Down Town. Το 2017 κυκλοφόρησε νέο τραγούδι με τίτλο: Το φυλαχτό μου. Έχει συνεργαστεί με μεγάλα ονόματα της ελληνικής δισκογραφίας όπως ο Γιάννης Πάριος, η Λίτσα Διαμάντη, η Άντζελα Δημητρίου, η Σαμπρίνα, Γιώργος Πάριος, Άντζυ Σαμίου κα.

Πολιτική

Η Σαρρή έχει ασχοληθεί στο παρελθόν με την πολιτική, ενώ πρόσφατα δήλωσε πως το κεφάλαιο αυτό δεν έχει, ακόμη, λήξει γι' αυτή.

Τηλεόραση

Η Σαρρή παρουσιάζει τηλεοπτική εκπομπή τελεμάρκετινγκ για κοσμήματα στον τηλεοπτικό σταθμό Extra TV.
2833 Ραντίστσεφ

Φυσικά χαρακτηριστικά

Τα φυσικά χαρακτηριστικά του Ραντίστσεφ είναι άγνωστα.
The Red Jumpsuit Apparatus

Ιστορία

Άρχισαν ως τοπική μπάντα στην πόλη Middleburg της Φλόριδα των ΗΠΑ.  Το όνομα, "The Red Jumpsuit Apparatus", επιλέχθηκε τοποθετώντας τυχαίες λέξεις στον και ύστερα με κλειστά τα μάτια τα μέλη επέλεξαν μερικές από αυτές. Κάποια από τα ονόματα που είχανε σκεφτεί επίσης ήταν "Umbrella Ninjas", και "Evil Slamina". (Evil Slamina το οποίο αν το διαβάσεις ανάποδα είναι 'Live Animals'). Η μπάντα είχε αρχίσει, μη επίσημα, από τους Ronnie Winter και Duke Kitchens το 2001 αφού έπαιξαν μαζί cover των Blink-182 στην AP music. Η μπάντα δεν ήταν επίσημη μέχρι το 2003.
Οι Red Jumpsuit Apparatus κυκλοφόρησαν ένα μη τιτλοφορημένο demo που περιείχε τέσσερα τραγούδια στα μέσα του 2004. Αμέσως μετά ακολούθησε το πρώτο τους EP με τίτλο "Kins and Carroll" επίσης στα μέσα του 2004. Στα τέλη τους 2004 πρόσθεσαν και άλλα τραγούδια στο EP για να ολοκληρώσουν το πρώτο τους LP (επίσης χωρίς τίτλο)που περιείχε 12 τραγούδια. Το 2005 υπέγραψαν με τον Jason Flom στις δισκογραφίες Virgin. Αργότερα το 2006 κυκλοφόρησαν το πρώτο τους LP, με τίτλος Don't You Fake It και τα singles "Face Down", "False Pretense", "Your Guardian Angel", και"Damn Regret", που έγινε χρυσός στις 27 November του 2006 από το RIAA για τις αποστολές πωλήσεων που υπερβαίνουν 500.000 αντίγραφα.]Τον Φεβριοάριο του 2007, The Red Jumpsuit Apparatus οδηγούν το «US Take Action Tou» r που οργανώθηκε για την πρόληψη της αυτοκτονίας νεολαίας, μαζί με μπάντες όπως οι My Chemical Romance και Rise AgainstΤο τραγούδι τους "In Fate's Hands" (του οπόιου το όνμα πάρθηκε από πρων δουλειές του Elia και Joey) περιλήφθηκε στο video game Madden NFL 07, ενώ το τραγούδι τους "Face Down" στο video game MX vs. ATV: Untamed.
Το «The Red Jumpsuit Apparatus Don't You Fake It Deluxe Edition (CD/DVD)» κυκλοφόρησε τις 23 Φεβρουαρίου του 2007. Το CD συμπεριλάμβανε το album και δύο αποκλειστικά τραγούδια, την acoustic έκδοση του "Face Down" και ένα bonus τραγούδι που δεν δημοσιεύτηκε ποτέ στην Αυστραλία, το "Disconnected".
Το 2007 σε μια συνέντευξη στην Florida Entertainment Scene, οι The Red Jumpsuit Apparatus συνεργαστήκανε με την Virgin Records για να συλλέξει τα κεφάλαια για τον εθνικό συνασπισμό ενάντια στη βία στο σπίτι. Επίσης οδήγησαν το Take Action! Tour όποιος υποστηρίζει τη συνειδητοποίηση ενάντια στην αυτοκτονία εφήβων και ενάντια στη σκληρότητα απέναντι στα ζώα.
Τον Ιούνιο του 2007, σύμφωνα με το Billboard.com, οι The Red Jumpsuit Apparatus άρχισαν να δουλεύουν σε ένα νέα album το οποίο θα είναι διαθέσιμο στην αγορά στις αρχές του 2009. Η μπάντα εξήχθη των επιβεβαιωμένων εμφανίσεων τους στο Australian Soundwave Festival Tour του 2008 αφού ο εκλεγμένος πρόεδρος τους υποσχέθηκε να πληρώσει τα λεφτά που έπρεπε, αλλά δεν τα καταφέρανε.
Τον Απρίλιο του 2008, ξεκίνησε μια ακουστική περιοδεία στην ανατολική ακτή, σε διάφορες τοποθεσίες, μαζί με τους Amaru, που προέρχονταν από την ίδια πόλη. Ο Ronnie είπε ότι με αυτήν την περιοδεία ένιωσαν "σαν να είχαν γυρίσει εκεί από όπου ξεκίνησαν."
Ματθίλδη Μαγγίρα

Βιογραφικό

Το 1992 συμμετείχε στην κωμική σειρά του Mega Οι Μικρομεσαίοι ενώ χαρακτηριστικός υπήρξε ο ρόλος της ως λαϊκής τραγουδίστριας στους Δέκα μικρούς Μήτσους, στο πλευρό του Λάκη Λαζόπουλου. Το 1997 δάνεισε τη φωνή της στους διαλόγους της Μεγάρας, από την επιτυχημένη ταινία κινουμένων σχεδίων Ηρακλής Πέρα από το Μύθο της Walt Disney Pictures. Το 2007 έπαιξε στην τηλεοπτική σειρά Μαρία η Άσχημη στο ρόλο της Ελεωνόρας Στεφανέλλη. 
Στο θέατρο γνώρισε επιτυχία στην πρώτη σεζόν της παράστασης Σεσουάρ για δολοφόνους ενώ εμφανίστηκε και στην ταινία Εφάπαξ.

Παρουσίαση

Το 2007 και το 2009 ήταν μέλος της κριτικής επιτροπής στην εκπομπή Ελλάδα έχεις ταλέντο. Το 2008 και το 2009 μαζί με την αδερφή της Μπέττυ Μαγγίρα παρουσίασαν τον ελληνικό τελικό για την Eurovision ενώ ανέλαβαν και την παρουσίαση του διαγωνισμού.

Συμμετοχή σε show

Το 2010 έλαβε μέρος στο Dancing with the stars (Ελλάδα) και κατέλαβε την 2η θέση μαζί με τον χορευτή της Ρίχαρντ Σιλάγκι. Το 2016 ήταν διαγωνιζόμενη στο Your Face Sounds Familiar, στο οποίο κατέλαβε την 4η θέση με το τραγούδι Dangerous του Michael Jackson.

Άλλες δραστηριότητες

Από το 2010 έως το 2012 δίδαξε devised theatre στο εργαστήρι δημιουργικής γραφής "Tabula Rasa". To 2012 έβγαλε τη δική της σειρά ρούχων M&M.

Προσωπική ζωή

Το 2003, ανέβηκε τα σκαλιά της εκκλησίας με τον Αμερικανό μουσικό Άλεξ Φόστερ ενώ την ίδια χρονιά, ήρθε στον κόσμο και η κόρη τους, Λήδα. Το 2011, το ζευγάρι χώρισε αλλά κράτησαν φιλικές σχέσεις για χάρη της κόρης τους. Αδερφή της Ματθίλδης, είναι η επίσης ηθοποιός & παρουσιάστρια Μπέττυ Μαγγίρα.
1293 Σόνια

Φυσικά χαρακτηριστικά

Η μέση διάμετρος της Σόνια εκτιμάται σε 7,8 χιλιόμετρα. O φασματικός τύπος της είναι Sq (λιθώδης), ενώ το γεωμετρικό άλβεδό της είναι 0,4598. Η Σόνια περιστρέφεται γύρω από τον εαυτό της μία φορά κάθε 2 ώρες και 53 λεπτά, μία αρκετά γρήγορη περιστροφή.